**

**UNIVERZITET CRNE GORE**

**MAŠINSKI FAKULTET**

**PODGORICA**

***81000 Podgorica, Džordža Vašingtona bb, Žiro račun broj: 510-154-63, tel: +382 20 245 003,***

***Web :*** [***www.ucg.ac.me/mf***](http://www.ucg.ac.me/mf)***, Mail:*** ***mf@ucg.ac.me***

Broj:

Podgorica,

Na osnovu člana 64 Statuta Univerziteta Crne Gore, člana 4 Pravilnika o uslovima i postupku dodjeljivanja zvanja i pravima profesora emeritus i prijedloga prof. dr Sretena Savićevića, broj 2715 od 25.12.2020. godine, Vijeće Mašinskog fakulteta, na sjednici održanoj 20.01.2021. godine, elektronskim putem, usvojilo je prijedlog

O D L U K E

da se prof. dr Milanu Vukčeviću, redovnom profesoru Mašinskog fakulteta u penziji

dodijeli zvanje profesor EMERITUS

O b r a z l o ž e nj e

Prof. dr Milan Vukčević je rođen 1954 godine u Tomaševu, Bijelo Polje. Osnovnu školu, Gimnaziju i Mašinski fakultet završio je u Podgorici. Poslije diplomiranja, karijeru je započeo 1978. godine kao asistent na Mašinskom fakultetu u Podgorici.

Poslijediplomske studije je završio na Mašinskom fakultetu u Beogradu 1984. godine. Doktorsku disertaciju je radio na Univerzitetu Lomonosov u Moskvi i odbranio je 1989. godine u Pogorici.

Prof. dr Milan Vukčević je cijeli svoj radni vijek proveo na Mašinskom fakultetu Univerziteta Crne Gore, na kojem je pršao sva naučna zvanja od asistenta do redovnog profesora.

U više navrata, boravio je na specijalizacijama u inostranstvu od kojih se ističu duži boravci:

* 1980/1981. godine,  6 mjeseci na institutu STANKIN u Moskvi.
* 1982. godine, 2 mjeseca na Politehnici u Lublinu- Poljska.
* 1987/1988. godine, ukupno 14 mjeseci na Univerzitetu "Lomonosov" u Moskvi.
* 1992. godine, 8 mjeseci kao dobitnik postdoktorske stipendije Evropske zajednice na Univerzitetu u Birmingemu u Engleskoj u zvanju viziting profesor.

Držao je nastavu i na Elektrotehničkom, Metalurško-tehnološkom i Filozofskom fakultetu Univerziteta Crne Gore. Bio je angažovan na postdiplomskim studijama Ekonomskog fakulteta u Podgorici, kao i na Diplomatskoj akademiji Pravnog fakulteta u Podgorici.

Bio je 2016. godine kandidat za člana Crnogorske akademije nauka i umjetnosti (prošao je prvi krug izbora). Recezent je većeg broja časopisa.

Publikovao je pet knjiga i preko 250 radova u časopisima i zbornicima radova sa konferencija i simpozijuma, u velikom broju zemalja gdje je izlagao svoje radove. Učestvovao je u svojstvu rukovodioca i/ili istraživača u 28 domaćih i medjunarodnih projekata. Realizovao je značajan broj mentorstava, a dijelom su u fazi realizacije: preko 50 diplomskih radova, pet magistarskih teza i četiri doktorske disertacije.

Oblasti naučnog interesovanja prof. dr Milana Vukčevića su:

* Proizvodno mašinstvo
* Industrijski inženjering

U okviru proizvodnog mašinstva dao je značajan doprinos na polju tehnoloških istraživanja: tehnologije plastičnog deformisanja, tehnologije rezanja i neknvencionalnih tehnoloških postupaka. U istraživanjima su korišteni teorijski i eksperimentalni pristup, kao i simulacija procesa.

U oblasti Industrijskog inženjeringa dao je doprinos na polju istraživanja standardizacije što se prije svega odnosi na: sistem kvaliteta, zaštitu životne sredine – SQM, TQM, EMS i dio su timskog pristupa na širokom planu teorijske analize i aplikacije ove kompleksne materije. Takođe, istraživanja na planu primjene inženjerske ekonomije su uvedena u skladu sa svjetskim pristupom da je ekonomska analiza sastavni dio bilo kog inženjerskog rješenje i našla su, po prvi put u našem okruženju, svoju edukativnu aplikaciju na tehničkim i ekonomskom fakultetu.

Redovni je profesor:

* Mašinskog fakulteta u Podgorici
* Fakulteta za pomorstvo u Kotoru
* Fakultetu za proizvodnju i menadžment u Trebinju.

Od drugih aktivnosti izdvajamo:

* Bio je prodekan Mašinskog fakulteta (1994-1998).
* Bio je dekan Mašinskog fakulteta (1998-2002).
* Ekspert Centra za kvalitet.
* Direktor Centra za iseljenike Crne Gore u periodu od 2002-2013. godine gdje je realizovao značajan broj projekata i aktivnosti. Pod njegovim rukovodstvom i uredništvom publikovana je biblioteka *Dijaspora*(14 knjiga) i dvojezični časopis *Dijaspora CG* (32 broja)*.* Koautor je monografije *Dijaspora Crne Gore* publikovane 2020. godine.
* Bio je član Upravnog odbora Fonda za otvoreno društvo (Soroš).
* Član je pregovaračkog tima za pristup EU- Poglavlje 25 (Nauka i istraživanje).
* Bio je član Odbora direktora Željeznice Crne Gore i preduzeća Crnagoraput.
* Bio je senator  Univerziteta Crne Gore u tri mandata.
* Član je odbora za monitoring master studija i odbora za upravljanje sistemom kvaliteta.
* Bio je predsjednik Sektorske komisije za inženjerstvo i proizvodne tehnologije - Ministarstvo prosvjete. Ponovo je 2019. godine izabran na tu dužnost.
* Predsjednik je Upravnog odbora instituta za standardizaciju Crne Gore (ISME).
* U državnoj zajednici Srbija i Crna Gora bio je dva puta izabran za diplomatske dužnosti: za ambasadora u Argentini i ministra savjetnika u Norveškoj.

 Govori, čita i piše engleski jezik.

Objavio je sljedeće knjige:

1. **M. Vukčević,** Uvod u proizvodne tehnologije I, Izdavački centar Cetinje, CIP 731664, Cetinje 1994.
2. **M. Vukčević,** M.V.Bulatović: Zavarivanje i srodne tehnologije, CID, CIP 621.791(075.8), Podgorica, 1996.
3. **Milan M. Vukčević**, Inženjerska ekonomija, Mašinski fakultet, Podgorica, 2007, 160 strana, ISBN 978-86-907877-6-0, CG-ID 11980560.
4. **Milan M. Vukčević**, Inženjerska ekonomija, Univerzitetski udžbenik, Mašinski fakultet, Podgorica, 2012, 275 strana, ISBN 978-9940-527-29-7, CG-ID 21243920.
5. **Milan M. Vukčević**, Nikola V. Šibalić, Tehnologija mašinske obrade, Univerzitetski udžbenik, Mašinski fakultet, 2017, 410 str., ISBN 978-9940-527-50-1, COBISS.CG.-ID 32318480.

Iz gore navedenog obrazloženja vidi se nesumljivi naučni doprinos i kreativnost kojom se prof. dr Milan Vukčević bavio tokom svog radnog vijeka.

Imajući u vidu naprijed izloženo odlučeno je kao u dispozitivu Prijedloga odluke.

Prijedlog odluke će biti upučena Senatu Univerziteta Crne Gore na dalji postupak.

 D E K A N,

 Prof. dr Igor Vušanović